หลังมีsexมักมีตกขาวเหนียวบางทีก็สีขาวขุ่นหรือออกเหลืองอ่อนไม่มีอาการคันหรือเจ็บ เกิดจากสาเหตุอะไรหรอคะ แล้วถ้าแฟนบอกว่าเคยเป็นหนองในเทียมแต่รักษาหายนานแล้ว ตอนมีอะไรกันไม่ได้สอดใส่ แต่ถูๆ อาการนี้มีความเสี่ยงติดเชื้อหนองในเทียมไหมคะ
สวัสดีค่ะ การมีตกขาวเหนียวสีขาวขุ่น และออกสีเหลืองอ่อน โดยที่ไม่มีอาการคันหรือเจ็บช่องคลอด และตกขาวไม่มีกลิ่นเหม็นผิดปกติ ตกขาวดังกล่าวถือเป็นตกขาวที่เป็นปกติค่ะ ซึ่งหลังจากมีเพศสัมพันธ์ อาจมีออกมาเยอะได้ เนื่องจากปนออกมากับน้ำหล่อลื่นทั้งจากช่องคลอดและจากฝ่ายชายเองส่วนหนองในเทียม หากได้รักษาจนหายแล้ว ก็ไม่ได้ทำให้ติดเชื้อค่ะอาการของหนองในเทียมในผู้หญิงนั้น ส่วนใหญ่มักไม่ค่อยมีอาการ ส่วนน้อยคือมีอาการตกขาวผิดปกติ และมีปัสสาวะแสบขัด และหากเชื้อลามไปถึงปีกมดลูก อาจมีอาการหรือไม่มีอาการก็ได้ แต่ในกรณีที่มีอาการ จะทำให้มีอาการปวดท้องน้อย ปวดหลัง คลื่นไส้ มีไข้ ปวดท้องน้อยในขณะที่มีเพศสัมพันธ์ หรือมีเลือดออกผิดปกติในระหว่างรอบเดือน